ମୁମ୍ବାଇଃ ଆର୍ଯ୍ୟନ୍ ଖାନ ଡ୍ରଗ୍ସ କେସ୍ ମାମଲାରେ ଦିନକୁ ଦିନ ନୂଆ ମୋଡ ସାମ୍ନାକୁ ଆସୁଛି। ନୂଆ ନୂଆ ତଥ୍ୟର ହେଉଛି ଖୁଲାସା। ଆର୍ଯ୍ୟନ୍ଙ୍କ ସହ ଏନ୍ସିବି ହେପାଜତରେ ସେଲଫି ନେଇଥିବା ବ୍ୟକ୍ତି କିରଣ ଗୋସାଭିଙ୍କ ନାଁରେ ଗତକାଲି ପ୍ରଭାକର ସେଲ୍ ସାଙ୍ଘାତିକ ଅଭିଯୋଗ ଆଣିଥିଲା। ସେ ଆର୍ଯ୍ୟନଙ୍କୁ ଛାଡିବା ପାଇଁ ଏନ୍ସିବି ସହ ମିଶି କୁଆଡେ ୧୮ କୋଟି ଟଙ୍କାର ଡିଲ୍ କରିଥିଲେ। ଏବେ ଏହି ଅଭିଯୋଗର ଉତ୍ତର ରଖିଛନ୍ତି କେପି ଗୋସାଭି।
ସୂଚନା ମୁତାବକ, ଏନ୍ସିବିର ସାକ୍ଷୀ ପ୍ରଭାକର ସେଲ୍ ଦାବି କରିଥିଲେ ସେ କ୍ରୁଜ ଡ୍ରଗ୍ସ ପାର୍ଟି ଚଢ଼ାଉରେ ଘଟିଥିବା ସମସ୍ତ ଡ୍ରାମାର ମୁକସାକ୍ଷୀ। ସେ କିରଣ ଗୋସାଭି (ଏନ୍ସିବି ସାକ୍ଷୀ) ଏବଂ ଶାମ ନାମକ ଜଣେ ବ୍ୟଙ୍କୁ ଏନ୍ସିବି ଅଫିସ ନିକଟରେ ଭେଟିଥିବା ଦେଖିଥିଲେ। ଗୋସାଭି ଓ ଶାମ ମିଶି ଶାହାରୁଖଙ୍କ ମ୍ୟାନେଜର ପୂଜା ଦଦଲାନିଙ୍କୁ ନୀଳ ରଙ୍ଗର କାର୍ ଭିତରେ ଦେଖା ସାକ୍ଷାତ କରିଥିଲେ। ଏହାପରେ ୨୫ କୋଟି ଟଙ୍କା ଡିମାଣ୍ଡ କରିଥିଲେ। ପରେ ୧୮ କୋଟି ଟଙ୍କାରେ ଡିଲ୍ ଫାଇନାଲ ହୋଇଥିଲା। ଗୋସାଭି କଥିତ ରୂପେ ୧୮ କୋଟି ଟଙ୍କାରୁ ୮ କୋଟି ସମୀର ୱାଙ୍ଖଡେ ଏବଂ ଅନ୍ୟ ଟଙ୍କାକୁ ପରସ୍ପର ଭିତରେ ବାଣ୍ଟିବା ପାଇଁ କହିଥିବା ପ୍ରଭାକର ଅଭିଯୋଗ ଆଣିଥିଲେ।
